钦定古今图书集成/明伦汇编/氏族典/第258卷 > 王韶之
## 钦定古今图书集成/明伦汇编/氏族典/第258卷 > 王韶之

按《宋书王韶之传》，“韶之字休泰，琅邪临沂人也。曾祖
廙，晋骠骑将军。祖羡之，镇军。掾父伟之，本国郎中令。
韶之好史籍，博涉多闻，初为卫将军谢琰行参军，私
撰《晋安帝阳秋》，既成，时人谓宜居史职，即除著作佐
郎，使续后事，讫义熙九年。善叙事，辞论可观，为后代
佳史。迁尚书祠部郎，转中书侍郎。恭帝即位，迁黄门侍郎，领著作郎。高祖受禅，加骁骑将军、本郡中正，复
掌《宋书》，坐玺封谬误，免黄门。少帝即位，迁侍中。景平
之年，出为吴兴太守。王弘为相，领扬州刺史。在任积
年，称为良守，加秩中二千石。十年，征为祠部尚书，加
给事中。坐去郡长取送，故免官。十二年，又出为吴兴
太守。其年卒，时年五十六。《文集》行于世。